
! UKAZANJE U FATIMI 


Bilo je tačno pred 50 godina. Božje milosr- 
đe opet je zasjalo nad bijednim čovječan- 
stvom. Evropa se tresla od rike topova, pra- 
skanja bomba i granata. Prvi svjetski rat je 
bio na svome vrhuncu: divovi su se rvali, na- 
rodi klali — i ljudi umirali u lokvama krvi. 
Glas Pape Benedikte XV za mir — ostao je 
glas vapijućeg u pustinji. 

U tom stravičnom dvoboju na život i smrt, 
tamo daleko na zapadu u plemenitoj zemlji 
Portugalu, koja je Sv. Crkvi rodila divnog 
Sveca ANTU PADOVANSKOGA, u siroma- 
šnom, nepoznatom i pustošnom mjestu FATI- 
MI ukazala se nebeska MAJKA dvjema dje- 
vojčicama i jednom dječaku. MARIJA je pre- 
ko Lucije, Hijacinte i Franje izrekla PORUKU 
našem stoljeću, uputila uzvišenu POSLANICU 
za spas svijeta od katastrofe. 

MARIJA, kao pred 100 godina u Lurdu, 
nadasve ističe nuždu molitve, posebno prepo- 
ručujući. Sv. Ružarij. Jako naglašava duh 
pokore i obnove života u borbi protiv bludno- 
sti koja tolike duše povlači u pakao. U stravi- 
čnoj viziji MAJKA BOŽJA pokazala je kao 
u jednom filmu »mjesto muka« koje su toliko 
prestrašile onu mladu djecu da su odlučili: 

i moliti i žrtvovati se za obraćenje nesretnih 
grješnika da ih očuvaju od vječnih jada. 

FATIMSKA UKAZANJA katol. štampa je 
prikazala kao najvažniju duhovnu činjenicu 
našeg stoljeća. Naš blagopokojni o. St. Petrov 
nazvao ih je u svome krasnom djelu »Čudo 
XX vijeka«. 


Fatima je mala župa od 3000 duša u bisku- 
piji Leiria. Daleko je od Lisabona 190 km 
Gotovo u središtu Portugala. Ime je arapskog 
podrijetla. U tom je planinskom kraju 1385. 
godine narodni heroj Pereira, za vrijeme kra- 
lja Ivana I. potukao muslimansku vojsku. U 
spomen te pobjede, koja je označila nezavi- 
snost i buduće proširenje Portugala, kralj Ivan 
I. dao je sagraditi veličanstveni hram u čast 
»NAŠE GOSPE OD POBJEDE« i samostan, 
pravi draguij gotskog graditeljstva, koji je 
povjerio oo. Dominikancima. Njihova je bila 
posebna briga propagirati pobožnost Sv. RU- 
ŽARIJA. Ta je pobožnost bila dnevna molitva 
u svakoj kući. Bio je ugodan doživljaj svaku 
večer poslije Zdravomarije slušati iz svih ku- 
ća obiteljski kor kako zajednički i pobožno 
moli i pozdravlja Veliku MAJKU BOŽJU. U 
biskupiji Leiriji taj je časni i sveti običaj tra- 
jao do naših dana. Valjda je Bijela DJEVICA, 
Kraljica Sv. RUŽARIJA, upravo zato izabrala 

Fatimu za pozornicu svojih UKAZANJA koja 
ćemo ukratko prikazati. 


I. UKAZANJE 13. SVIBNJA 1917. 


Trinaesti svibnja 1917. bila je nedjelja pred 
UZAŠAŠĆE. 

Iz malog odlomka župe Fatime — Aljustre- 
la pošli su, kao po običaju, Lucija od ISUSA 
od 10 godima ii njezina rodica Hijacinta - Marto 
od 9 godinai njezin brat Franjo od 7 godina — 
na brdo s ovcama na pašu. Oni su bili jedno- 
stavni i blagi kao njihovi janjci. Nisu znali 
ni čitati ni pisati, ali su znali pobožno moliti 
i marljivo učiti i naučiti katekizam. Samo je 
Lucija bila primila prvu sv. Pričest. 

Kao i u sve blagdane, i u onu su nedjelju 
djeca najprije slušala sv. Misu, pa su, kad je 
sunce dobro odmaklo na obzorju, skupili svoje 
ovce, sabrali ih u jedno stado i poveli ih izvan 
mjesta na određeni pašnjak, i to baš u »Cova 
d'Iria« u Irijsku dolinu, koja ima oblik prirod- 
nog amfiteatra, i oko 500 m promjera. Ta 
je dolina udaljena od Fatime 2 1/2 km. Tu su 
Lucijini roditelji imali mali posjed od nekoli- 
ko hraščića i maslina. € 

Okolo podne, djeca su prekinula svoje ne- 
vine igre, klekli na golu zemlju i kao obično 

izmolili Sv. Ružarij. Digli su se, pogledali 
svoje ovce i nastavili igrati se — izgrađujući 
kamenjem mailu kućicu — upravo gdje se da- 
nas nalazi veličanstvena bazilika Fatimske 
Djevice. Jedva su počeli raditi kad'ih neki 
blijesak zabliješti. Prestrašli su se. Pogledali 
su nebo, ali nigdje oblaka. I sunce je žarko 
sjalo. 

Lucija je uskliknula: 

— Vide se munje. Nevrijeme će. Najbolje 
da se vratimo kući prije kiše. 

— Da, da, hajdemo, odgovoriše Hijacinta 
i Franjo. 

Sabrali su ovce i preko obronka krenuli na 
put. j 

Kad su došli na polovicu obronka, prošii 
su uz jedan veliki hrast koji je i danas tu. 

Na jednom novi, još jači blijesak, blješta- 
viji od prvoga. 

.Djeca su se još više prestrašila — i požuri- 
iše. Ali dok su došli do doline, uslaviše se kao 
začarani, a pred njima na jednom malom -sta- 
blu sličnom hrastu — česvini — visokoj malo 
više od metra, a uvijek sa zelenim. lišćem, na 
dva koraka od njih — vidješe Prelijepu GO- 
SPU, sva svjetlo, a sjajnija od sunca. .. 


milo ih gledajući, reče; 


Ne bojte se, neću vam učiniti ništa zla. 

Djeca se smirila. U zanešenju su, gledajući 
Divnu GOSPU, obasjanu sjajem NJEZINA bli- 
stavila. 


Bijela DJEVICA izgledala je da ima 15 do 
18 godina. Haljina kao da joj je satkana od 
sunca, bjelija od snijega. Rukavi uski. Dola- 
ma do vrata — a pala sve do nogu koje se 
jedva dodiruju stablina lišća. Imala je i plašt, 
bijel i protkan zlatom, pokrivao joj i glavu i 
lik. Ruke je sklopila kao na molitvi. Iz desne 
joj ruke visi RUŽARIJ od bijelih zrnaca kao 
od bisera, a o njemu visi križić od živog srebr- 
nog sjaja. Jedini ures — tanka vrpca od zlat- 
nog svjetla visi joj niz prsa. Lice joj je od pre- 
čistih, neizmjerno delikatnih, linija, uokvireno 
sunčanom aureolom, ali, čini se, zaliveno sje- 
nom žalosti. 

Djeca su u ekstazi. Minut šutnje. Lucija 
pogleda BIJELU DJEVICU i upita je: 

— Iz kojeg si mjesta.. 

— Moje je mjesto — nebo. 

— Pa što si došla dolje na svijet? 

— Došla sam da vam rečem da dođete 


ovdje, u ovaj isti sat, kroz šest mjeseci, a 


kad oni svrše, onda ću vam kazati — tko sam 
i što hoću. 

— Dolazi iz neba — iz neba, u sebi govori 
Lucija, pa reče Bijeloj DJEVICI. — Tad ćeš 
mi znati reći da li ću ja ići u raj. 

— Da, ići ćeš, odgovori GOSPA. 

— A moja rodica Hijacinta? 

— Iona. 

— A moj rođak Franjo? 

— Ion,ali će morati reći mnoge Ružarije. 

Još je Lucija Bijelu DJEVICU pitala, da 
li su njezine dvije prijateljice u raju. Ona je 
odgovorila, da je ona od 16 godina već u ra- 
ju, a druga od 18 godina da je u čistilištu. 

I sad se Lucija čas zamislila, pa ponovo 
upita Bijelu DJEVICU. — Bi li mi znala reći: 
Da li će rat brzo svršiti ili će još dugo trajati? 

— Još ti to ne mogu reći prije nego li 
kažem što ti želim reći. I nastavi, s mejčin- 
skom nježnošću: 

— Hoćete se li predati GOSPODINU, spre- 
mni prihvatiti žrtve i rado primiti sve muke 
koje će vam on htjeti poslati, u naknadu za 
tolike grijehe kojima se vrijeđa Božansko Ve- 
ličanstvo za obraćanje grješnika od kojih to- 
liki padaju u pakao, i kao časnu zadovoljštinu 
za psosti i za sve uvrede koje se nanose NE- 
OSKRNJENOM SRCU MARIJINU. 


— Da, to hoćemo — s oduševljenjem odgo- 
vori Lucija u ime svih troje. 

Bijela GOSPA pokazala je koliko joj je 
ugodna velikodušnost nevinih. I navijestila im 
je da će brzo imati mnogo pretrpjeti, ali da će 
ih pratiti i tješiti milost BOŽJA. Tad je ra- 
skrilila sklopljene ruke i izlila u duše djece 
mlaz otajstvenog svjetla, tako da su se, veli 
Lucija, jasnije vidjeii u BOGU nego u najsjaj- 
nijem zrcalu. 

— Pali smo na koljena, snažno opetujući: 
O PRESVETO TROJSTVO, klanjam Ti se, 
o BOŽE moj, ljubim Te. 

Poslije nekoliko časova Bijela DJEVICA 
preporučila je djeci da svaki dan pobožno 
mole Ružarij, da se postigne mir svijeta 
I tada se počela lagano dizati, iščeznuvši pre- 
ma Istoku. 

Djeca su se vratila sa stadom u Aljustrel. 
Na zahtjev Lucije odlučili su apsolutno šutje- 
ti, ali Hijacinta je sve rekla mami Olimpiji, a 
ona Lucijinoj Mariji Rozi. Jadna Lucija mora- 
la je mnogo pretrpjeti — i ukora i udaraca, da 
prizna da je lagala. Ali ona je ostala čvrsta 
— svjedočeći da je vidjela Bijelu GOSPU i što 
je ona poručila. 

Ii UKAZANJE iš. lipnja 1917. 
Predvečerje je blagdana sv. ANTE, 
Njega, svoga Sveca, osobito svečano slavi či- 
tav Portugal, a posebno župa Fatima, jer je on 
njezin slavni Patron. 





Hijacinta, Franjo i Lucija 


Hijacinta se približila svojoj dragoj mami. 
I milujući je, predložila joj: 

— Mama, sutra nemoj ići na proslavu sve- 
tog ANTE nego dođi s nama u Irijsku Dolinu 
da vidiš GOSPU. 

— Ali ti nećeš ići! — odgovori joj mama. 

— Ja moram ići, — reče Hijacinta, 

— Bez koristi je: Ona ti se neće prikuzati. 

— Ali da! GOSPA je rekla da će se prika- 
zati. I stalno će se prikazati. 

— Onda me češ iići na proslavu svetog 
ANTE! 

— Ali sv. ANTE nije lijep! 

— Zašto? 

— Jer je GOSPA mnogo, mnogo ljepša... 
Ja idem s Lucijom i Franjom u Irijsku Doli- 
nu. Ako nam GOSPA reče da moramo ići k 
sv. ANTI, onda ćema ići. 

13. VI Manuel Pedro Marto i njegova 
žena Olimpija od ISUSA rano su pošli na sa- 
jam u Pedreiras. I djeca su bila slobodna. 

Oko 10 sati troje djece se uputilo na ugo- 
voreno mjesto sastanka s Bijelom DJEVICOM. 
Skupilo se i jedno pedesetak znatiželjnika. U 
cdređeni sat Lucija, Hijacinta i Franjo tačno 
su prispje.i i pali na koljena pod onim velikim 
hrastom koji je udaljen jedno 50 koraka na 
više od mjesta Ukazanja. I recitirali su treći 
dio Ružarija. Kad su svršili, Lucija se uspravi- 
la, popravila ogrtač i rubac na glavi. Uredila 
se kao da ide u crkvu. Okrene se prema Isto- 
ku, očekujući UKAZANJE. Znatiželjnici su je 
pitali: — Da li treba dugo čekati? Odgovorila 
je — ne. Hijacinta i Franjo su tražili da izmole 
još jedan dio Ružarija, ali Lucija je dala znak. 

— Već je planuo prvi blijesak. Sad će ge 
pokazali GOSPA. I trkom poleti do maog 
stabla, česvine. Za njom su poletjeli Hijacinta 
i Franjo. 

Dijalog između GOSPE i Lucije trajao je 
oko 10 minuta. Lucija pita: L 

— Zapovijedila si mi da dođem ovdje. Bu- 
di dobra pa mi kaži što hoćeš od mene? 

— Hoću da se ovdje vratiš 13. srpnja: re- 
citinaj svaki dan Ružarij. I hoću da naučiš 
čitati, pa ću Ti onda kazati što želim. 

Lucija je zamolila BIJELU DJEVICU za 
ozdravljenje nekog bolesnika, a Ona je odgo- 
vorila. 

— Nek se obrati. I u toku godine će ozdva- 
viti. I povjerila je svoj trojici jednu prvu taj- 
nu, jer su bile dvije. Prvu su djeca razumjela 
da je moraju čuvali, la drugu im je Bijela 
DJEVICA naožila da objave. Međutim, ovaj 
put Franjo nije čuo Njezine riječi Luciji, ali 
je doznao od Lucije što se njega tiče. 

O čmu se radilo? Djeca, na sve moguće 
načine, napastovana, nisu nikako ništa rekli 
osim da se radi o dobru njih trojice, ali ne da 
postanu bogati i sretni na ovome svijetu. Na- 
goviješta se da je GOSPA, Hijacinti i Franji 
navijestila skoru smrt, a Luciji da ostavi svi- 
jet i posveti se GOSPODINU u redovništvu. 


13 


Bilo je 17. prosinca 1927. godine. Lucija je 
klečala pred Tabernakulom. Molila je GO- 
SPODINA da joj kaže: kako bi mogla zado- 
voljiti zahtjev ispovjednika da napiše neke 
milosti koje je od BOGA primila, ako bi 
među njima bila i tajna koju joj je DJEVICA 
povjerila. 

ISUS joj je jasnim glasom odgovorio: 
»Kćeri moja, piši što ti se naređuje, piši i ono 
što ti je PRESV. DJEVICA objevila u Uka- 
zanju u kojem se govorilo o pobožnosti NE- 
OSKRNJENOM SRCU MARIJINU; a što se 
tiče druge tajne — šuti.« 

Na zahtjev bilo ispovjednika, bilo biskupa 
Leirije dijalog je između GOSPE i sebe Lu- 
cija opisala ovako: 

— Ja bih TE htjela moliti da nas troje 
povedeš u nebo! 

— Da, Hijacintu i Franju ću brzo povesti. 
ti moraš dulje ostati dolje. ISUS hoće da se 
tobom posluži da me upoznadu i ljube. ON 
hoće u svijetu ustanoviti pobožnost mome 
NEOSKRNJENOM SRCU. Tko je bude vršio, 
obećajem spasenje. Te će duše BOG osobito 
ljubiti i kao cvjetove ja ću ih postaviti pred 
njegovo prijestolje. 

— Dakle, ja moram ostati sama? 

— Ne, kćeri. Ti mnogo trpiš... Ne gubi 
hrabrosti! Ja te neću nikada napustiti. Moje 

NEOSKRNJENO SRCE bit će Tvoje utočište 
i put koji će te voditi k BOGU. 

U taj čas BIJELA DJEVICA izlila je otaj- 
stveno svjetlo: u njegovom gornjem dijelu 
nalazili su se Hijacinta i Franjo — kao na 
putu u nebo, a u donjem Lucija — znak da 
će još ostati na zemlji. Tad je BIJELA DJE- 
VICA podigla desnu ruku do visine ramena, 
a lijevu je spustila pokazujući na svoje Srce, 
obliveno na prsima žarkim svjetlom i okrunje- 
no trnjem, u obliku trnovitog vijenca, koje iz- 
lazi iz gornjeg dijela SRCA, okružuje ga, i 
svršava na protivnoj strani. Djeca, u velikom 
svjetlu koje ih je obasjavalo, shvatili su da 
je to NEOSKRNJENO SRCE MARIJINO, 
ožalošćeno radi tolikih grijeha na svijetu, pa 
traži pokoru i naknadu! 

Kad se djeca stala udaljivati, čulo se kao 
daleki prasak raketa ili kao podzemni tutanj 
pod stablom, a u zračnom prostoru opazio se 
bijeli oblačić koji se diže u nebesa. Lucija je 
uskliknula: — Ako je želite vidjeti, eno JE 
gore. I uprla prstom u bijeli oblačić. Kad je 
oblačić iščezao, ona je povikala. 

— Dosta. Nebo se zatvorilo! 

HI UKAZANJE 13. srpnja 1917. g. 


Glas je pukao o fatimskim Ukazanjima po- 
svuda. Neki su djeci vjerovali. Neki su sve 
to gledali skeptično, a neki su bili skroz pro- 
tivni djeci. Posebno fatimski župnik vič. Fer- 
reira i čitav kler. 

Roditelji Hijacinte i Franje Marto bojali 
su se da su djeca žrtva iluzije, pa da su mnoge 
zaveli da idu u Irijsku Dolinu. A djeca su 
majci govorila: Mi ne obvezujemo nikoga da 
onamo ide. Ide tko hoće. Ne ide tko neće. Mi 
idemo. Onaj koji neće da vjeruje, nek očeku- 
je kaznu BOŽJU. I ti mama, ako u to ne 
vjeruješ. GOSPODIN te može kazniti. I gđa 
Marto se nekako smirila. 

Naprotiv, Lucijina majka bila je strašna. 
Smatrala je svoju kćerku da vara i zavodi 
svijet. Vikala je na nju i tukla je tako da joj 
je sam župnik preporučio umjerenost. 

I odvela je kćerku župniku da je on od- 
vrati od zavaravanja svijeta. I Lucijene su 
sestre bjesnile protiv nje. I strašile su je s 
posjetom kod župnika. Ona je javila Hijacin- 
ti i Franji de mora ići k župniku, a oni su joj 
preporučili ustrpijivost. I rekoše, ako nas 


budu tukli, mi ćemo trpjeti iz ljubavi prema 


NAŠEM GOSPODINU i za grješnike.« 

I nastavlja Lucija »U jutro me moja maj- 
ka odvela k župniku. Putem mi nije ni riječi 
progovorila. Za vrijeme svete Mise prikazala 
sam GOSPODINU svoje muke. Kad smo se 
penjali uz stepenice župskog stana, majka mi 
je rekla: 

— Nemoj mi više zemovijetati. Reci gosp. 
Župniku da si lagala, da zna u nedjelju obzna- 
niti vjernike. 

I pokucala na vrata. Župnik, za razliku od 
majke i sestara, ljubazno je Luciju primio i 
mirno je zapitao: — Što se je dogodilo? I reče 
majci: 

— Ne čini mi se da je stvar od neba. Kad 
naš GOSPODIN nešto saopćava dušama, za- 
povijeda im da to kažu ispovjedniku i župni- 
ku. Dočim Lucija šuti. Moglo bi se raditi o 
đavoljskoj varci. Budućnost će otkriti istinu. 

Lucija je izjavila: »Koliko sam radi ove 
izjave trpjela, sam naš GOSPODIN zna. I 
stala sam sumnjati da ono UKAZANJE nije 
sa strane đavla koji bi htio da propadnem. I 
svoju sam sumnju očitovala Hijacinti i Franji. 
Hijacinta odgovori: 

— Nije đavao! To nije! Kažu da je đavao 
strašno ružan, i pod zemljom je, u paklu. A 
ONA, GOSPA, naprotiv je lijepa. I mi smo 
je vidjeli odletjeti u NEBO! 

Lucija je i dalje sumnjala. Strašila se. I 
pomislila da se više ne vraća u Irijsku Dolinu. 
Izgubila je i oduševljenje za pokoru i žrtve. 
Mislila je reći da je lagala, samo da je 
u kući ostave na miru. Ali joj Hijacinta i 
Franjo rekoše: 

— Ne čini to! Zar ne vidiš da si sad rekla 
laž, a laž je grijeh! I prošla je strašna noć. Sa- 
njala je da vidi đavla koji se kesi dla ju je za- 
varao. I hoće da je odvuče u pakao. Osjetivši 
se, veli ona, da sam u njegovim čamprama 
— zakriknuh, zazivajući u pomoć GOSPU. 
Majka se prenula, skočila k meni i pita me: 
— Što se desilo? 

I bijedna Lucija nije spavala čitavu noć. 
Kao paralizirana od straha! Strah je bila 
atmosfera njezina života. Jedina joj je bila 
utjeha — povući se u samotni kut i gorko 
plakati. Svak joj je bio dosadan pa i rođaci. 
Kad su je tražili, ona se skrivala. Kad su je 
zvali, ona nije odgovorala. 

12. srpnja, pred večer, doznavši da se sku- 
plja puno svijeta da sutra prisustvuje III. 
UKAZANJU, saopćila je Hijacinti i Franji da 
neće u Irijsku Dolinu. Oni odgovoriše: 

— Mi idemo. ONA GOSPA nam je zapo- 
vijedila da dođemo... 

U najgorem slučaju govorit ću s njom — 
briznu u plač Hijacinta. 


a 

— Zašto plačeš? 

— Jer Ti nećeš da ideš... 

— Ne, ne idem! Ako ONA GOSPA bude 
pitala za me, recite joj da nijesam došla, jer: 
sam se uzbojala da je ono bio đavao. I osta- 
vivši ih, poleti da se sakrije od mnogo osoba 
koje su je tražile. 

Ali kad se 13. VII u jutro približio čas da 
se ide u Irijsku Dolinu, Lucija osjeti da je — 
iznenada — neka svrhunarevna sila tjera da 
ide. Nije se mogla oprijeti. Pođi do Hi- 
jacinte i Franje..Našla ih je u njihovoj sobici 
— na koljenima: plaču i mole. E 

— Što je? Niste otišli? A već je sat. 

— Bez iebe nemamo srčanosti ići. 

— Ja sam već na putu. 

I svih troje se uputiše. Svijeta je bilo mno- 
go: oko 2000 do 5000 osoba. $ 

Kad su došli pred malo stablo. Djeca su 
klekla. Lucija započela molitvu RUŽARIJA. 
I sav je narod pobožno odgovarao klečeći. 

I tačno u podne, kao prva dva puta, ob- 
novilo se UKAZANJE. Lucija, pod pretrplje- 
nim strahom, gledala je i šutjela! Progovori 


mala Hijacinta: 


— Hajde, Lucija, govori! Zar ne vidiš da: 
je ONA tu? I hoće s tobom govoriti. <" 
— Što hoćeš od mene, progovori Lucija. 

BIJELA GOSPA, preporučujući da i slije- 
deći mjesec, u isti dan i sat, dođu, uporno je 
tražila dnevnu molitvu RUŽARIJA u čast 
MADONE za mir u svijetu i brzi pristanak 
rata. 

Lucija je zamolila: »Reci svoje ime i učini 
čudo da bi svi vjerovali u stvarnost UKAZA- 
NJA. Ali BIJELA DJEVICA je odgovorila da 
dođu u slijedeće mjesece, a da će u listopadu 
kazati tko je i da će učiniti čudo, da bi svi 
vjerovali. 

Dalje je Lucija molila za nekog sakatoga, 
obraćenje jedne obitelji. u Fatimi i za bla- 
enu smrt nekog bolesnika. A GOSPA je od- 
govorila nek sakati čovjek u siromaštvu sva- 
ki dan moli RUŽARIJ s obitelji. Bolesnika 
Ke odvesti u nebo kad bude pravi čas, a osta- 
li će slijedeće godine postići željene milosti, 
ali treba da mole RUŽARIJE. I nadodala je: 

—> Žrtvujte se za grješnike i često govo- 
rite, osobito kad činite kakvu žrtvu: 

O ISUSE, za TVOJU ljubav, za obraćenje 
grješnika i za naknadu počinjenih uvreda 
protiv NEOSKRNJENOG SRCA MARIJINA. 

Dok je slijedio dijalog BIJELE DJEVICE 
s Lucijom, prisutni su opazili da su djeca 
problijedila, kao da vide nešto strašno. Lu- 
cija je uskriknula: »OH, NAŠA GOSPE.« 


20 


Još nekoliko časaka tjeskobnog iščekivanja i 


Lucija odgovori: »Da, hoćemo!« 


Napokon je upita: 

— Nećeš ništa više od mene? 

— Ne, danas neću više ništa. 

— Niti ja. 

Vizija iščezla. Lucija se razvedrila i smi- 
rila. Djeca se osvijestila od ekstaze. Mnoštvo 
se bacilo na njih, mučeći ih upitima. Gosp. 
Marto uhvatio svoju malu Hijacintu da je ne 
uguše, uzeo je u naručaj i probio put kroz 
svijet, noseći je kući. 

A Lucija? Kušala je, kako je mogla, za- 
dovoljiti svijet. Pitali su je: 

— Zašto si bila vrlo žalosna? 

— To je tajna. 

— Dobra ili zla? 

— Dobra je za nas troje. 

— A za narod? 

— Za neke je dobro, a za neke zlo. 

i zaista u III UKAZANJU BIJELA DJE- 
VICA povjerila je ovoj djeci tajnu sa izriči- 
tom zabranom da je ikome otkriju. Preko 
njih je PROVIDNOST imala svoje ciljeve. 

Prošle je 25 godina. Crkveni auktoritet je 
cijenio da je kucnuo čas da se dozna FATIM- 
BKA TAJNA. I naređeno je Luciji da pisme- 
no opiše, koliko je smjela, sadržaj tajne. I 

ona dobivši dozvolu od neba i u krepost či- 
stog posluha napisala je da se »tajna sastoji 
od tri različite stvari, ali intimno spojene. Opi- 
sala je dvije, a treća je i dalje ostala tajna.« 


Prva je tajna bila — vizija pakla. Djeca 
su vidjela pakao »kao veliko ognjeno more i 
u njemu utopljeni đavoli i proklete duše 
— kričeći od bolova i jauka očaja. Vragovi 
su bili u stravičnim i prljavim oblicima groz- 
nih životinja, prozirnih kao užareno ugljev- 
lje. Prizor je, piše Lucija trajao jedan minut. 


Druga .je tajna — pobožnost NEOSKR- 
NJENOM SRCU MARIJINU. Rekla im je BI- 
JELA DJEVICA: Vidjeli ste pakao gdje svr- 
šavaju duše jadnih grješnika. Da ih spasi, 
GOSPODIN hoće da se ustanovi pobožnost 
mome NEOSKRNJENOM SRCU... Rat će 
brzo svršiti, ali ako se ne prestane vrijeđati 
GOSPODINA ... započet će drugi još gori... 
kazna svijetu za tolike njegove zločine preko 


rata, glada i progonstva CRKVE i SVETOGA. 


OCA. 


Da to zapriječim, tražit ću posveiu Rusije 
momu NEOSKRNJENOM SRCU i naknadnu 
PRIČEST u prve subote u mjesecu... > 

Svijet nije poslušao MARIJINU PORUKU. 
Horizont je bio mračan... ali BIJELA je 

Še 


DJEVICA nadodala :>NAPOKON ĆE POBI- 
JEDITI MOJE NEOSKRNJENO SRCE! 

Kako? Kada? — Možda je to zadržano u 
UI dijelu tajne. GOSPA je djevojčicama 
rekla: 

— Ovo ne kazujte nikome. Franji to mo- 
žete kazati. I naučila ih da poslije svake de- 
setice Ružarija mole: »O ISUSE, oprosti naše 
grijehe; sačuvaj nas od paklenog ognja, po- 
vedi u raj sve duše i pomozi posebno one ko- 
je imaju najveću potrebu TVOGA MILO- 
SRĐA .« 


IV UKAZANJE 18. i 19. kolovoza 1917. g. 


Masonska štampa povela je bezobzirnu 
ofenzivu protiv Lucije, Hijecinte i Franje. 
Prikazivali su ih kao padavičave, premda su 
uvijek bili zdravi; kao sugestionirane; u kle- 
rikalnoj službi protiv republičkih ustanova. 
Ova. hajka masonske štampe učinila je da je 
19. kolovoza 1917. došlo u Irijsku Dolinu i 
silno mnoštvo svijeta. Dnevnici su javili da 
je bilo do 15.000 prisutnih koji su dojurili 
svim saobraćajnim sredstvima. 

Ali djeca nisu došla. I prosuo su glas 
da ih je zatvorio načelnik Ville Nuove Oure- 


ma. Mnoštvo je pobjesnilo. Ali BIJELA DJE- 
VICA, mjesto djeci, prikazala se mnoštvu. 
Svi su čuli tutanj i vidjeli blizu stabla Uka- 
zanja munju, iza koje se pojavio prelijepi 
oblak, koji je pokrio čitavo stablo. Nakon, 
po prilici 10 minuta, oblak se digao u zrak i 
iščezao. Treba spomenuti da su u ovom IV 
UKAZANJU osjetljive pojave bile jače nego 
u prva tri. Tako se osjetio »grom« koji je 
najavio odlazak DJEVICE. Svjedoci tvrde da 
su bile dvije jake detonacije, tako da je 
dio mnoštva stao bježati vjerujući da se radi 
o bombama ili puškaranju. Ali se odmah 
svatko ustavio, promatrajući oblak koji za- 
sja obojen briljatnim šarama duge, tako da 
su listovi na stablu izgledali kao cvijetovi. 
Mnogi su klicali: GOSPINO ČUDO i kleknuli 
su, moleći RUŽARIJ. Oni su bili svjedoci 
da je tu bila GOSPA. 


A Lucija, Hijacinta i Franjo — u zatvoru!! 
Zatvorio ih je načelnik Ville Nuove Ourema, 
kojoj je općini pripadala Fatima, Artur d' 
Oliveira Santos, mason i ljuti antiklerikalac. 
On je bio »pretevni« čuvar zakona, koji je 
zabranjivao vjerske manifestacije izvan CRK- 
VE, a umišljao je da se u Fatimi odigrava 
komedija koju su izmislili svećenici. 

Jadna nevina djeca kroz nekoliko dana 
proživjela su strah i grozne prijetnje. Da- 
vali su im zlatne satove, zlatne lančiće i no- 
vac samo da otkriju tajnu. Ali djeca su jed- 
noglasno odgovarala: »Tajnu ne možemo ot- 
kriti, jer je GOSPA zapovjedila da to ne ka- 
žemoa nikome.« Zaprijetili su im da će ih žive 
baciti u kotao vrela ulja! Ali sve je bilo uza- 
lud. Od 11. do 15. kolovoza djeca su proživjela. 
stravične časove. Junaci MADONE nijesu 
klonili. 

Bila je nedjelja 19. kolovoza. Lucija i nje- 
zin rođak Franjo i njegov stariji brat Ivam 
pasli su ovce u »Valinhos« (mala uvala). Na- 
jednom, opaze da atmosfera poprima boju 
kakovu su opažali u Irijskoj Dolini za vrije- 
me UKAZANJA. Začuđeni promatrahu poja- 


. vu. Lucija zapazi isti blijesak i zamoli Ivana 


da hitno pođe po Hijacintu koja je ostala kod. 
kuće s mamom. Čim su prispjeli zapijani, Lu- 
cija izjavi da je vidjela drugi blijesak. I zai- 
sta, pojavi se BIJELA GOSPA na sličnom. 
stablu kao u Irijskoj Dolini, samo malo ve- 
ćem. Lucija zapita: 

— Što hoćeš od mene? 

— Hoću ti reći da slijedeće 13. dane u 
mjesecu idete u Irijsku Dolinu i da nastavite: 
svaki dan recitirati sveti RUŽARIJ. 

Na Lucijinu molbu da učini čudo, GOSPA 
je odgovorila: 

— Učinit ću čudo 13. listopada da svi vje- 
ruju. A pojavit će se i sveti JOSIP s DJETI- 
ĆEM ISUSOM, da dade mir svijetu; naš GO- 
SPODIN da blagoslovi narod i naša GOSPA 
pod oblikom adolorate (GOSPA od ŽALO- 
STI). 

I uz deblo stabla postavi mnoge poklone 
i novac. 

Lucija zapita što će s njima učiniti, kao i 
od novca. 

BIJELA GOSPA joj odgovori da kupi dvi- 
je male nosilice: prvu bi nosila Lucija i Hi- 
jacinta i još dvije u bijelo obučene djevojčice, 
a drugu Franjo sa još tri djeteta istih godina, 
obučenih u bijele plašteve. A ostatak za pro- 
slavu blagdana RUŽARICE. 

I ponovo je opomenula sve iroje da vrše 
molitvu i mrtvljenje zaključivši: — Molite, 
molite mnogo i žrtvujte se za grješnike. Mno- 
ge duše svršavaju u pakao, budući da nema 
nikoga koji bi se za njih žrtvovao i molio. 

Vizije je nestalo. GOSPA se od djece op- 
rostila do novog sastanka 13. rujna, a djeca 
su otkinuli dvije kitnjaste grančice, na koje 
su se — izgledalo je — oslonule noge DJE- 
VICE. 

V UKAZANJE 13. rujna 1917. g. 


Utamničenje, prijetnje i strašenje nevine 
djece nisu ništa pomogli načelniku Ville 
Nuove u Ouremu. Naprotiv, nitko više nije 
sumnjao u iskrenost djece. I mnogi su se uv- 
jerili da se radi o svrhunaravnoj intervenci- 
ji, jer je inače nemoguće protumačiti heroj- 
sko držanje Lucije, Hijacinte i Franje. Na sve 
prijetnje i zastrašivanja načelnika oni su od- 
lučno i spremno odgovarali: »Ako nas ubiju 
toliko bolje, prije ćemo ići u raj!« O njima 
je vekao jedan očevidac: »Njihova anđeoska 
jednostavnost dokazuje da ne lažu.« 

Silno mnoštvo svijeta — više od 20.000 — 
skupilo se tog dana sa svih strana u Irijskoj 
Dolini. Lucija je pozvala taj Božji narod da 
moli. Mnogi su plakali, na glas vapili maj- 
činsku zaštitu KRALJICE NEBA. Kad se s 
neba pokrenula jedna svijetla. kugla i kreće 
prema zapadu. I polako, veličanstveno :pro- 
lazi nebeskim prostorom. Blizu stabla je Lu- 
cija.  Prekinula je molitvu. I uskliknula je, 
bliješteći se od radosti: — Eva je, evo je, do- 
lazi! — To je bic čas petog dijaloga BIJELE 
DJEVICE s Lucijom, Hijacintom i Franjom. 
[ reče djeci: »Ustrajte moliti, da prestane rat!« 
Ponovo je najavila da će 13. listopada doći 

Sveti JOSIP i DIJETE ISUS da dade mir 
svijetu. I da NAŠ GOSPODIN blagoslovi ovaj 
norod. I da se njih troje neizostavno nađu na 
taj dan tu. 

Ljudi su vikali Luciji da moli ozdravlje- 
nje bolesnika. BIJELA DJEVICA je odgovo- 
rila da će neki ozdraviti, a neki ne, jer neki 
nisu pripravni, a za neke je bolest sposonosni 
križ. 

Narod je želio da se na ovom mjestu sag- 
radi kapela. DJEVICA je pristala da se po- 
lovica sabranog novca uloži za temelje. 

Neki su dali Luciji 2 pisma i jednu flaši- 
cu mirisne tekućine. I pružili je GOSPI, ali 
ONA je odgovorila da ta roba u NEBU ne 
služi. 

Ponovno je Lucija molila od GOSPE ču- 
do, jer su je mnogi klevetali, da je laživica, 
i da bi je trebalo javno objesiti ili živu spa- 
liti. Ali GOSPA je ponovo odgovorila da će 
čudo učniti 13. listopada. 

U taj čas Lucija uskliknu: — Evo JE! Od- 
lazi! Sunce je zasjalo, a roditelji su odveli 
djecu kući, dok se mnoštvo polako razišlo. 
Za vrijeme ukazivanja mnoštvo je vidjelo 
osim svijetle kugle, zrak žučkaste boje, a 
stablo je pokrio — kao i troje djece — bijeli 
oblačić. A s neba su pljuštili bijeli cvijetovi 

i sniježne pahuljice, koji bi iščezli prije 
nego bi se dotakli zemlje, iako su ljudi na- 
stojuli ih uhvatiti u šešire ili šake. Taj feno- 
mmen je opazio i biskup Lerije. 


VI UKAZANJE 13. listopada 1917. godine 


Svanuo je veliki dan. Čitav Portugal je u 
pokretu. Izbliza i izdaleka mnoštvo vrvi: iz 
Oporta, Koimbre i Lisabona — svim mogu- 
ćim saobraćajnim sredstvima. Pobožni svijet 
moli, a skeptici prijete ubiti djecu, ako ne 
bude čuda. Uplašila se i Lucijina majka i po- 
izivlje kćerku da se za svaki slučaj ispovijedi. 
Ali djevojčica odgovara majci da je uvijek 
dobro ispovijedati se, ali »Ja sam najsigur- 
nija da će MADONA učiniti što je obećala«. 

Hladno je listopadsko kiševito jutro. Ni 
hladnoća ni kiša nijesu ugasili odluku mno- 
štva da dođe u Irijsku Dolinu. Računa se da 
ih je bilo do 70.000. Među njima dopisnici 
najvećih dnevnika. Kiša pada. Luciju,Hija- 
cintu i Franju prate majke. Mnoštvo se tiska 
okolo nevine djece. Samo da ih ne uguše! Ma- 
la Hijacinta, stisnuta, plače i viče: »Ne sti- 
skajte me!« Dva jaka mladića stavili su je 
između sebe da je zaštite. 

Lucija naređuje da svi zatvore kišobrane 
i da mole sveti RUŽARIJ, 

Upravo u podne Lucija prekine molitvu 
i povikla: »SAD se vidio blijesak!« I gledaju- 
ći u vis, uskliknu: »EVO JE! EVO JEk A 
majka joj šapće: »Dobro gledaj, kćeri, da se 
ne prevariš«, jer je bila nestalna kako će 
završiti ta drama. 

Lucija je nije ni čula, jer je već bila u 
ekstazi. Lice je njezino postalo ljepše nego 
obično, crvenkaste boje, a usne  istančane, 
kako je svjedočio jedan očevidac. 

GOSPA se pojavila na istom mjestu. Oko- 
lo djece prisutni su vidjeli, triput, bijeli ob- 
lak kao kAd od tamjana, a onda se podiglo 
nad njima 5-6 m. 

Lucija pita: 

— Tko si i što hočeš od mene? 

— Ja sam GOSPA OD RUŽARIJA. I ho- 
ću na ovom mjestu jednu kapelu u moju 
čast. Nastavite moliti sveti RUŽARIJ sva- 
ki dan. Rat će brzo svršiti i vojnici će se sko- 
ro povratiti kućama. 

Lucija dalje upravlja molbe za mnoge, a 
GOSPA odgovara: 

— Neke će se uslišati, ali neke ne. I nag- 
lašava: 

— Treba da se poprave, da pitaju oprost 
od svojih grijeha. 

GOSPA, žalosnog pogleda i ui mole- 
ćim, zaklinje : 

— Nek više ne vrijeđaju NAŠEGA GO- 
SPODINA, jer je već previše uvrijeđen. To 
je NJEZINA posljednja riječ. To je bitnost 
FATIMSKE TAJNE. Rastvori ruke i pokaza 
sunce. 

Lucija povikla: »Gledajte sumce!« Prizor 
divan, jedinstven, neviđen! Kiša je prestala — 
svi su mokri do kože. Oblaci se raspali, a 
sunčani kolobar kao mjesec od srebra vrti se 
vrtoglavo nad samim sobom sličan ognjenom 
točku, izžarivajući u svim pravcima mlazove 
svjetla — žutog, crvenog, plavog, ljubičastog. 
Ta svjetla fantastično su šarala oblake, stab- 
la, litice, zemlju i ogromno mnoštvo. Zatim 
se za čas zaustavi, pa iznova mastavlja svoj 
ples svjetla, kao jedno prebogato vatreno ko- 
lo, remek djelo najvrijednijih pirotehničara. 
Opet se zaustavi, pa ponovno treći put. Još 
raznobojnije i blistavije od umjetne vatre. 

Svi su prisutni bez daha, u zanešenju, 
promatraju i dršću, jer na jedan mah svi 
imaju senzaciju, da se sunce otrglo od svoda 
nebeskoga. I da će se na nijh srušiti! Krik — 
jedan i neizmjeran prolomio se iz prsiju ma- 

se. Svi su u groznom strahu. Jedni viču: Ču- 
do, čudo! Drugi: Vjerujem u BOGA. Treći: 
AVE MARIA! Četvrti: MOJ BOŽE, milosrđe 
— isvi su pali na koljena u blato. I na sav 
glas govore djelo skrušenja! 


Ovaj prizor triput ponovljen pred 70.000 
gledalaca, vjernika i nevjernika, jednostav- 
nih seljaka, učenih građana, ljudi od znano- 
sti i novinara, mnogih zavedenih slobodnih 
mislilaca — svi na glas jedne male djevoj- 
.čice gledaju sunce, vide iste pojave i u tri 
fage — i to u dan i sat koji je najavljen pred 
toliko mjeseci. Neki su vidjeli čudo sunca 
udaljeni 5 km. A svi koji su bili mokri do 
"kože — poslije čuda sunca — bili su suhi! 

Zašto sve ove divote? Očevidno je: da se 
ljudi uvjere o istini ukazivanja i o izvanred- 
noj važnosti NEBESKE PORUKE koju je do- 
nijela MAJKA MILOSRĐA. 

A Lucija, Hijacinta i Franjo, dok je mno- 
štvo motrilo prvu fazu čuda sunca, oni su 
“uživali — promatrali DJEVICU kako ulazi 
-u dubine sunčanog neba. I kad je ONA. iščez- 
Ja u daljini neizmjernog prostora — njima se 
pokaza uz sunce — SVETA OBITELJ. Na 
desnoj strani DJEVICA MARIJA u bijeloj 
.dolami s plavim plaštem, a lice JOJ neizmjer- 
-no blistavije od sunca. Na lijevoj strani sveti 

JOSIP s DJETETOM ISUSOM, od jedne do 
dvije. godine, a koji, činilo se, blagoslivaju 
svijet rukom u znaku KRIŽA, ' 

' Kad je iščezlo ovo viđenje, Lucija je opet 
vidjela NAŠEG GOSPODINA kako blagosliv- 
lja narod. I ponovno NAŠU GOSPU, a ovaj 
put pod raznim oblicima kao ADOLORATU 
bez mača u prsima i kao GOSPU KARMEL- 
SKU. 

Isti dan se dogodilo veliko čudesno ozd- 
ravljenje — i lo na mjestu UKAZANJA. MA- 
RIJA de CARMO imala je 47 godina, udata 
za Joakima dos Santos. Rodila se u Arnelu 
(Maceira), u biskupiji Leiriji. Pet godina je 
trpjela od turbekuloze. Osjećala je u čilavom 
tijelu oštre i teške bolove. Bojala se da ima 
tumor u želucu. Nije mogla ni spavati ni je- 
sti. U lipnju 1917. g. bila je na izdisaju. U 
to je čula govoriti o izvanrednom događaju 
u Irijskoj Dolini, daleko 35 km od Maceire. 

Sinula joj u duši zraka nade. Zavjetovala 
se GOSPI u FATIMI da će četiri puta bosa 
doći u Irijsku Dolinu da preko PRESVETE 
DJEVICE ozdravi. 13. kolovoza je htjela prvi 
put hodočasti, ali joj suprug nije dozvolio, 


.da ne bi putem od slabosti umrla. Ali ona 


je uporno tražila ići. Suprug ju je pratio i 
putem pomagao. Došla je, poslije mnogo sati 

napornog pješačenja, u Fatimu, isorpljena, 
bolesna od glave do pete. Malo časova posli- 
je nego je prispjela, na svoje veliko začuđe- 
nje osjeti se mnogo bolje. Povratak joj je bio 
lakši i mogla je malo jesti. 18. rujna pođe na 
YI zavjetno hodočašće. Bilo joj je puno lakše 
i polagano se oporavljala. 13. listopada. pošla 
je treći put. Putem ju je pratio pljusak kiše i 
prispjela je na mjesto UKAZANJA skroz 
mokra. Čim je došla, osjetila se odlično. Bo- 
lovi prestali. Kašljanje nestalo. Otekline udo- 
va iščezle. Povratio joj se apetit i snaga. oz- 
dravljenje je blio savršeno: — I to u ist čas 
dok je golemo mnoštvo promatralo čudo sun- 
ca! I tako je MARIJA u isti čas izvršila obe- 


ćanje LUCIJI; pred 70.000 promatrača sunce | 


je plesalo i MARIJA de Carmo je čudesno 
ozdravila! 

-NEOSKRNJENO SRCE MARIJINO 


»Bilo je milostivo SRCE NEOSKR- 
NJENE - DJEVICE, koje je učinilo 
Fatimsko čudo« 
(Kardinal-Patrijarka Lisabona) 
Danas, na udaljenosti od 50 godina, 


»Fatima koliko se više u cjelini pro- 
matra, u pojedinostima okolnosti, u neposred- 
nim plodovima i u svojoj svjetskoj važnosti, 
tolika nam se više prikazuje kao jedna neo- 
čekivana i divna objava NEOSKRNJENOG 
SRCA MARIJINA: Čitavo plamen ljubavi 
prema BOGU i čitavo samilost i materinska 
nježnost prema bijednom grješnom čovječan- 
stvu. 

Ljubav prema BOGU prežarko ječi iz prve 
molbe za naknadom do konačne riječi bitno- 
sti nebeske POSLANICE«, »Nek više ne vri- 
jeđaju GOSPODINA koji je već previše uvri- 
jeđen !« 

Sažaljenje, majčinska nježnost prema lju- 
dima koja se ganjiva dotle da ovija žalošću 
božanski sjaj vječne radosti na pogled nevo- 
lja koje nas muče i prijete nam u ovom i 
drugom životu, i koja posreduje da ih udalji 
ili bolje, nas preklinje da ih mi udaljimo — 

jer o nama ovisi — molitvom i pokorom, iz- 
bjegavanjem grijeha i iskrenim popravkom 
života. Da zatim, pomogne naše siromaštvo i 
slabosti, preporučuje RUŽARIJ, ključ BOŽ- 
JE RIZNICE; traži Pobožnost i Posvetu NEO- 
SKRNJENOM SRCU MARIJINU -- kao za- 
log vremenitog mira među narodima i du- 
hovnog mira naroda i pojedinaca s BOGOM. 

Ali objava postaje direkina i izričita u 
čestim napomenansu“ na SRCE MARIJINO, 
koje susrećemo u toku UKAZANJA. 

Već je Anđeo, u pripravnim UKAZANJI- 
MA, stavljac zajedno PRESVETO SRCE ISU- 
SA i MARIJE, govoreći o nacrtima milosrđa 
koje bi se imalo brzo ostvarili. 

Zatim u I UKAZANJU otajstvena GO- 
SPA traži žrtve kao naknadu za psosti i za 
sve gorkosti kojima ljudska nezahvalnost ža- 
losti SRCE MAJKE BOŽJE. 

U II UKAZANJU, napomena na SRCE MA- 
RIJINO je vidljiva u predstavi SRCA trnjem 
ovijena, koje su djeca »shvatila da je ono 
MARIJINO koje traži pokoru i naknadu.“ 
Oni su to shvatili »bez da im je to itko re- 
kao«, jer je prizor to po sebi govorio. Ai 
zato jer je BIJELA GOSPA o tome prije go- 
vorila pripravljajući ih da shvate viđenje 
koje će slijediti. Ona je rekla Luciji: »ISUS 

se hoće s tobom poslužiti da učini da me 
spoznaju i ljube. On hoće da ustanovi u svije- 
tu pobožnost MOME  NEOSKRNJENOM 
SRCU; tko je bude prakticinao, obećajem 
spasenje; ove će duše biti miljenice BOŽJE 
i ja ću ih kao cvjetove postaviti pred NJE- 
GOV. PRIJESTOL.« I još: »MOJE NEOSKR- 
NJENO SRCE BIT ĆE TVOJE UTOČIŠTE I 
PUT KOJI ĆETE DOVESTI K BOGU!« 

Izgovarajući ove riječi, DJEVICA, raskri- 
livši ruke, izlila je po drugi put na djecu onaj 
mlaz otajstvenog svjetla koje je iz njih tek- 
lo. »Čini mi se, tumačila je Lucija, da u onaj 
dan ono je svjetlo imalo za cilj — u nas uliti 
jednu spoznaju i jednu posebnu ljubav pre- 
ma NEOSKRNJENOM SRCU MARIJINU, 
kako se poslužila i druga dva puta, vjeru- 
jem, da nam ulije spoznaju i ljubav prema 
BCGU I OTAJSTVU PRESVETOG TROJ- 
STVA.« 


Kronološki u II UKAZANJU, najbogati- 
jem naukom i cbećanjima u njem je pobož- 
nost SRCU MARIJINU pretežni dio. Ne samo 
da se opetuje molba za naknadom već se 
predstavlja pobožnost prema SRCU MARIJI- 
NU, a naročito ona o prvim subotama u mje- 
secu kao providnosno sredstvo da se osigura 
spas mnogih duša, i da se sačuva i dade mir 

svijetu: Posveta, zatim, svijeta i Rusije SRCU 
MARIJINU imala bi između tolikih drugih 
plodova i onaj da ubrza mir i obraćenje Ru- 
sije. 
Neusporedivi je komentar UKAZANJA 
također, pod ovim vidom, život Lucije, Hija- 
cinte i Franje. Oni od časa onih nebeskih 
salopćenja postali su uzori, zaista idealni, po- 
božnosti NEOSKRNJENOM SRCU. Ljube ga 
žarko. O njemu govore rječito. Zazivlju ga. 
Množe žrtve da ga tješe i da naknade za 
psosti i uvrede kojima je zagorčeno; a mala 
Hijacinta »kojoj je GOSPODIN saopćio po- 
sebno svjetlo da intimno i u sitnice shvati 
značenje nebeskog objavljenja« kako nas uvje- 
rava Lucija, tumači nam namjere GOSPODI- 
NOVE onim istim riječima koje je upravila 
Luciji kad je imala ići u bolnicu: »Već mi 
malo fali da pođem u RAJ; ti ostani ovdje 
da nastojiš upoznati da GOSPODIN hoće 
ustanoviti u svijetu pobožnost NEOSKRNJE- 
NOM SRCU MARIJINU. Kad budes murala 
o njem govoriti, ne sakrij se! Reci svima da 
nam BOG daje svoje milosti preko NEOSKR- 
NJENOG SRCA MARIJINA; da ih traže u 
NJE; da SRCE ISUSOVO hoće, da se zajedno 
s NJEGOVIM SRCEM časti NEOSKRNJENO 
SRCE MARIJINO; da traži mir od NEOSKR- 


38 


NJENOG SRCA MARIJINA, jer ga je GO- 
SPODIN NJOJ povjerio.« 

Kasnije dolaze nova nebeska saopćenja da 
konkretiziraju i upotpune pređašnja, posebno 
što se tiče praktičnog načina naknade i po- 
svete. Ne mogući sve objaviti, dostatno je 
zasad koliko slijedi iz dokumenta koje smo 
o tome citirali iz drugog UKAZANJA. Danas 
znamo čitav sadržaj. U njem Isicija, govo- 
reći o trećoj osobi, obavještava nas da joj se 
10. prosinca 1925. ukazala PRESVJETA DJE- 
VICA s ISUSOM nad jednim sjajnim obla- 
kom. DJEVICA je pokazala svoje SRCE 
trnjem ovijeno, a ISUS, pokazujući na nj, 
poticao je Luciju: »da ima sažaljenja prema 
onom SRCU, koje neprestano muči ljudska 
nezahvalnost bez da ima netko da ga tješi 
činima naknade.« 

Tad je NEOSKRNJENA DJEVICA nado- 
dala: 


»Gledaj, kčeri moja, MOJE SRCE, trnjem 


. ovijeno, kojim ga nezahvalni ljudi svaki čas 


probadaju svojim psovkama i nezahvalnosti 
ma. Barem Ti nastoj da me tješiš i s moje 
strane navješćuj da ja obećajem pomoći, u 
času smrti, nužnim milostima spas onih duša 
koje se budu u prve subote za pet uzastopnih 
mjeseci ispovijedile i primile svetu Pričest, 

izmolile jednu deseticu Ružarija i činile mi 
društvo za petnaest minuta, razmatrajući 
Otajstva Ružarija s ciljem da mi pruže nak- 
nadu.« ; 

Dva mjeseca kasnije, 15. veljače 1926. u 
jednom novom UKAZANJU DJETIĆA ISU- 
SA, koji ju je hrabrio da širi pobožnost NEO- 
SKRNJENOM SRCU MARIJINOM, bez obzi- 
ra na poteškoće koje je naznačio ispovjed- 
nik, jer, NJEGOVOM MILOŠĆU može ih se 
sve svladati, Lucija je zapitala: »Ako se ne 
bi mogla ispovjediti u subotu da li je do- 
statno ona koju je obavila kroz sedmicu«, i 
dobila je potvrdni odgovor samo da se sveta 
Pričest primi u stanju milosti i da se ima ozna- 
čenu nakanu. Iz ovog što smo ukratko izlo- 
žili pokazuje se: podrijetlo, cilj i oblik pobož- 
nosti i kulta ljubavi i naknade NEOSKRNJE- 
NOM SRCU MARIJINU, kao i nebeski blago- 
slovi koji su za tu pobožnost obećani. 

Bitne su prakse: 

1. Svakidašnje molenje Svetog RUŽARI- 
JA, koje je šest puta GOSPA preporučila. 

2. Prve subote u mjesecu posvećene SRCU 
MARIJINU (slično prvim petcima u čast 
SRCA ISUSOVA), obavljene naknadnom sve- 
tom Pričešću, Ružarijem, molitvama i žriva- 
ma. 

3. Praksa prvih pet subota sadrži: Ispovi- 
jed (ako se nije obavila kroz sedmicu), sveta 
Pričest, Deselica Ružarija i četvrt sata raz- 
matranja o Otajstvima Ružarija i to kroz pet 
uzastopnih prvih subota, a sve s izričitom 
nakanom — častiti, tješiti i davati naknadu 


* NEOSKRNJENOM SRCU MARIJINU. 


Razmatranje se može obaviti o jednom ili 
više Otajstava Ružarija; odijeljeno ili zajedno 
s molenjem istoga, razmatrajući neko vri- 
jeme pojedina Otajstva prije molenja deset- 
ke. Može se preporučiti razmatranje jed- 
nog Otajstva kroz čitav mjesec. Tako, opetu- 
jući pobožnost kroz tri puta, razmatra se či- 
tavo Ružarije. Razmatranje može zamijeniti 
propovijed kojom mnogi revni svećenici sla- 
ve prve subote. ' 

Obećane milosti: Onaj koji će obaviti po- 
božnost prvih pet subota, NEOSKRNJENO 
SRCE MARIJINO obećaje posebne blagoslove, 
posebne u času smrti nužrie milosti za vječno 
spasenje. 2 

&. Posveta. Fatimska GOSPA izričito je 
tražila posvetu svijeta, a naročito Rusije, 
NJEZINU NEOSKRNJENOM SRCU. U toj 
stvari posljednja riječ pripada svetom Ocu: 
»Koji je zajednički Otac velike kršć. Obitelji, 
kao Zamjenik Onoga kojemu je data sva vlast 

na Nebu i na zemlji i od kojeg je primio 
brigu za sve duše otkupljene Njegovom Krv- 
lju na čitavom svijetu.« 

I on ju je rekao 31. X 1942. godine pri 
zaključku jubileja UKAZANJA i svečano po- 
novio 8. XII u Bazilici i nad grobom Prvaka 


Apostola! Nek je neizmjerna hvala Previso- ' 


kome: »Darovatelju svakog dobra koji je u 
Otajstvenim nacrtima svoje Providnosti re- 
zervirao za naše, tako mučne dane, jednu 
milost toliko značajnu.« 

Prvi korak učinjen, korak bitni; ali osta- 
ju drugi jednako bitni ako želimo skupiti obil- 
ne obećane plodove. Da milost BOŽJA oplodi, 
zahtjeva našu suradnju. 

SRCE ISUSOVO hoće da ga se časti i da 
zajedno vlada s onim svoje PRESVETE MAJ- 
KE. »Treba pojačati apstolat Posvete NEO- 
SKRONJENOM SRCU MARIJINU crkvenih 
i civilnih zajednica, biskupija, župa, obitelji i 
pojedinaca. Nadasve treba shvatiti joj svu 
silnu važnost i živjeti« Tako je izrazio Uzo- 
riti Kardinal Dalla Costa osvjetljujući čin Po- 
svete svoje nadbiskupije, jer: »pogibelj je da 
bi naše posvete mogle biti prazne riječi koje 
ne vrijede ništa ako misu popraćene posve- 
tom BOGU savjesti, srca, duše i života.« To 
znači da Posveta nije samo jednostavno pro- 

čitati. formulu, već je jedan čitav program 
kršć. života i jedna svečana obaveza živjeti 
pod posebnom zaštitom MARIJE! 


(Prikaz Ukazanja, kao i konačni 
prijevod posljednjeg. poglavlja pre- 
ma Da Fonesca: Le maraviglie di 
Fatima priredio o. fra Krsto dr Kr- 
žanić). 


MOLITVE 


1. POZDRAV BEZGRJEŠNOM SRCU 
MARIJINU 


Svaki jezik, o Marijo, neka slavi kroz sve 
vjekove sreću tvoga svetog Srca iz kojeg je 
provro izvor našega spasa. O ognjište, na ko- 
jem se užižu Serafini! O vrata raskošja! Kak- 
vim li je uzdasima ljubavi, Blažena Djevice, 
drhtalo tvoje Srce kadno životvorni Duh Bož- 
ji kao vatren vjetar duhnu nada te i privuče 
k sebi svu tvoju dušu! Bilo vazda blagoslov- 
ljeno, o Marijo, tvoje preplemenito Srce, ure- 
šeno svim darovima nebeske mudrosti i uže- 
ženo svim žarom ljubavi! Bilo blagoslovljeno 
Brce u kojemu si razmišljala i tako brižno i 

vjerno sačuvala sveto blago našega otkuplje- 
nja, da ga zatim u zgodan čas otkriješ! 

Tebi hvala, tebi ljubav, o preljubezno Srce! 
Tebi čast, tebi slava od svih stvorova, po sve 
vijeke vjekova. Tako budi. 


2. POSVETA POJEDINCA BEZGRJEŠNOM 
»:SRCU MARIJINU 


Bezgrješno Srce Marijino, koje za svoju lju- 
bav prema nama primaš tolike uvrede, ja ti 
se prikazujem i svega sebe tebi zauvijek po- 
svećujem da tako uzvratim tvoju Majčinsku 
ljubav, da zadovoljim za, tolike: uvrede koje 
ii nanose tvoji nezahvalni sinovi, i da poč- 
nem živjeti životom koji odgovara ovoj po- 
sveti što je ti želiš, a koju je za cijeli svijet 
obavio Kristov Namjesnik na zemlji. 


Udostoj se primiti ovu poniznu, ali iskre- 


nu posvetu i predanje. Moja duša, moje tije- 
lo, moj život neka budu tvoji. I jer sam se 
tebi posvetio, čuvaj me i brani kao svoju 
svojinu. Amen, 

3. POSVETA ŽUPE BEZGRJEŠNOM SRCU 
MARIJINU 


O Marijo, moćna Djevice i Majko milosr- 
đa, Kraljice neba i utočište grješnika, mi se 
posvećujemo Tvom bezgrješnom srcu. Posve- 
ćujemo ti svoje biće i savkolik svoj život: 
sve što imamo, sve što ljubimo, sve što jesmo. 
Neku su tvoja naša tjelesa, naša srca, naše, 
duše. Neka su tvoje naše kuće, naše obitelji, 
naša domovina. Hoćemo da sve što je u nama, 
sve što je oko nas, pripada tebi i bude dio- 
nikom dobročinstava tvojih majčinskih bla- 
goslova. A da ova naša posveta bude uistinu 
djelotvorna i trajna, mi obnavljamo danas, 
pred tvojim nogama, o Marijo, obećanja svo- 
jega krštenja i svoje prve Pričesti. Obvezu- 
jemo se da ćemo odvažno i vazda ispovijeda- 
ti istine svoje vjere, da ćemo živjeti kao, pra- 
vi katolici podloženi svim naputcima Pape i 
biskupa, koji su s njim u zajednici. 

Obvezujemo se da ćemo vršti zapovjedi 
Božje i crkvene, a posebno posvetu nedjelje. 
Obvezujemo se da ćemo širiti u svome životu, 
koliko nam bude moguće, utješne vježbe 
kršćanske = bogoljubnosti, a posebno svetu 
Pričest. Obećajemo ti napokon, slavna Majko 
Božja i nježna Majko ljudi, da ćemo uložiti 

sve snage svojega srča u službu tvoga blago= 
slovljenoga štovanja, kako bismo ubrzali i ut- 
vrdili preko kraljestva tvoga bezgrješnog Srca 
kraljevstvo Srca ivoga poklona dostojnog Sina 
u svojim dušama, u svojoj dragoj domovini i 
u svemu svemiru na zemlji kao i na nebu. 
Amen. 


4. DJELO ZADOVOLJŠTINE 


Prosveta Djevice i preljubezna Majko Isu- 
sova i Majko naša! Puni djetinje ljubavi i 
saučešća dolazimo k tebi sa željom da te svo- 
jom ljubavlju i zahvalnošću utješimo i zado- 
voljimo ti za sve uvrede kojima zaslijepljeni 
grješnici probadaju tvoje najčinsko Srce. 

Oprosti svim bijednim ljudima, a i nama 
koji smo također toliko puta vrijeđali tebe i 
Božansko Srce tvoga Sina. 

Primi našu zahvalnost, našu vjeru, naše 
pouzdanje i našu ljubav za sve one koji su ti 
nezahvalni, koji su nevjerni, koji se ne uzda- 
ju u te i ne ljube te. Da zadovoljimo za te 
uvnede i nezahvalnosti rado primamo iz Bož- 
je ruke sve životne poteškoće i žrtve i sve to 
prikazujemo tvom bezgrješnom Srcu za obra- 
ćanje grješnika. Otvori nam svoje predobro 

Srce, da u njemu nađemo utočište i spas. Uči- 
ni, da ne vrijeđamo više dragog Boga koji je 
već previše uvrijeđen, Daj da po zaslugama 
tvoga Srca ostanemo vazda vjerni tvojem Bo- 
žanskome Sinu i da nasljedujemo tvoje Bez- 
grješno Srce u čistoći, u poniznosti, u dobroti, 
u ljubavi prema Bogu i bližnjemu. Bezgrješno 
Sree Marijino, budi nam utočište sada i na 
čas smrti naše. Amen. 


5. MOLITVE KOJE JE ANĐEO NAUČIO 
DJECU U FATIMI 


Moj Bože, ja vjerujem, klanjam se, ufam 
se i ljubim te! Molim oproštenje za one koji 
ne vjeruju, ne klanjaju se, ne ufaju se i ne 
ljube te! 

»Presveto Trojstvo, Oče, Sine, Duše Sveti, 
duboko ti se klanjam i prikazujem ti predra- 
gocjeno Tijelo i Krv, Dušu i Božanstvo našega 
Gospodina Isusa Krista, koji je prisutan u 
svim svetohraništima svijeta, kao naknadu za 
uvrede, kojima ga vrijeđaju; i po neizmjer- 
nim zaslugama njegova presvetog Srca i po 
zagovoru bezgrješnog Srca Marijina molim, te 
za obraćenje bijednih grješnika«. 

